CELEX: 62016TA0483
Language: fi
Date: 2020-05-28 00:00:00
Title: Asia T-483/16 RENV: Unionin yleisen tuomioistuimen tuomio 28.5.2020 – Cerafogli v. EKP (Henkilöstö – EKP:n henkilöstö – Syrjinnästä ja työpaikkakiusaamisesta tehty kantelu – Sisäinen hallinnollinen tutkinta – Kantelun hylkääminen – Oikeus tehokkaisiin oikeussuojakeinoihin – Oikeus tulla kuulluksi – Pyyntö saada tutustua todistajien kuulemisesta laadittuihin pöytäkirjoihin – Tutkinta-aineiston tuhoaminen – Unionin yleiselle tuomioistuimelle esitettyjen todisteiden todistusarvo – Puutteellinen tarkastelu – Työpaikkakiusaaminen – Oikeudellinen virhe – Avustamisvelvollisuus – Vastuu – Syy-yhteys – Henkinen kärsimys)

13.7.2020   
            
            
               FI
            
            
               Euroopan unionin virallinen lehti
            
            
               C 230/22
            
         
      Unionin yleisen tuomioistuimen tuomio 28.5.2020 – Cerafogli v. EKP
      (Asia T-483/16 RENV) (1)
      
      (Henkilöstö - EKP:n henkilöstö - Syrjinnästä ja työpaikkakiusaamisesta tehty kantelu - Sisäinen hallinnollinen tutkinta - Kantelun hylkääminen - Oikeus tehokkaisiin oikeussuojakeinoihin - Oikeus tulla kuulluksi - Pyyntö saada tutustua todistajien kuulemisesta laadittuihin pöytäkirjoihin - Tutkinta-aineiston tuhoaminen - Unionin yleiselle tuomioistuimelle esitettyjen todisteiden todistusarvo - Puutteellinen tarkastelu - Työpaikkakiusaaminen - Oikeudellinen virhe - Avustamisvelvollisuus - Vastuu - Syy-yhteys - Henkinen kärsimys)
      (2020/C 230/27)
      Oikeudenkäyntikieli: englanti
      
         Asianosaiset
      
      
         Kantaja: Maria Concetta Cerafogli (Rooma, Italia) (edustaja: asianajaja L. Levi)
      
         Vastaaja: Euroopan keskuspankki (EKP) (asiamiehet: F. Feyerbacher ja B. Ehlers, avustajanaan asianajaja B. Wägenbaur)
      
         Oikeudenkäynnin kohde
      
      SEUT 270 artiklaan ja Euroopan unionin tuomioistuimen perussäännön 50 a artiklaan perustuva vaatimus, joka koskee yhtäältä EKP:n 24.11.2009 tekemän päätöksen, jolla päätettiin sisäinen hallinnollinen tutkinta, joka oli aloitettu kantajan tekemän sellaisen kantelun perusteella, joka koski syrjintää ja hänen ihmisarvonsa loukkaamista, jotka merkitsivät työpaikkakiusaamista sekä EKP:ssä voimassa olevan ihmisarvoista kohtelua työpaikalla koskevan politiikan noudattamatta jättämistä, kumoamista ja tarvittaessa EKP:n 24.3.2010 tekemän päätöksen hylätä hänen erityinen valituksensa kumoamista ja toisaalta EKP:n velvoittamista maksamaan vahingonkorvausta.
      
         Tuomiolauselma
      
      
                  1)
               
               
                  Euroopan keskuspankin (EKP) 24.11.2009 tekemä päätös, jolla päätettiin sisäinen hallinnollinen tutkinta, joka oli aloitettu Maria Concetta Cerafoglin tekemän kantelun perusteella, ja EKP:n 24.3.2010 tekemä päätös Cerafoglin erityisen valituksen hylkäämisestä, kumotaan.
               
            
                  2)
               
               
                  EKP velvoitetaan maksamaan Cerafoglille 20 000 euron suuruinen summa vahingonkorvauksena.
               
            
                  3)
               
               
                  Kanne hylätään muilta osin
               
            
                  4)
               
               
                  EKP vastaa omista oikeudenkäyntikuluistaan, ja se velvoitetaan korvaamaan kaksi kolmasosaa Cerafoglin oikeudenkäyntikuluista, jotka liittyvät alkuperäiseen menettelyyn Euroopan unionin virkamiestuomioistuimessa asiassa F-43/10, muutoksenhakumenettelyyn asiassa T-114/13 P ja tähän asian palauttamista koskevaan menettelyyn asiassa T-483/16 RENV.
               
            
                  5)
               
               
                  Cerafogli vastaa yhdestä kolmasosasta omia oikeudenkäyntikulujaan, jotka liittyvät alkuperäiseen menettelyyn Euroopan unionin virkamiestuomioistuimessa asiassa F-43/10, muutoksenhakumenettelyyn asiassa T-114/13 P ja tähän asian palauttamista koskevaan menettelyyn asiassa T-483/16 RENV.
               
            
         (1)  EUVL C 209, 31.7.2010 (asia rekisteröitiin alun perin Euroopan unionin virkamiestuomioistuimessa asianumerolla F-43/10, ja se siirrettiin Euroopan unionin yleiseen tuomioistuimeen 1.9.2016 asianumerolla F-43/10 RENV).